Ծնվել է Թիֆլիսում: 1925-28թթ սովորել է Մոսկվայի Մեյերհոլդի անվան և Ռուբեն Սիմոնովի անվան թատերական ստուդիաներում: 1928թ. եղել է Լենինականի (այժմ` Գյումրի) պետական դրամատիկական թատրոնի հիմնադիրներից և մինչ 1933թ. աշխատել է որպես դերասանուհի: 1933թ-ից եղել է Երևանի Գ.Սունդուկյանի անվան ազգային ակադեմիական թատրոնի դերասանուհի: Կերտել է մի շարք գլխավոր և երկրորդական թատերական դերեր բազմաթիվ ներկայացումներում, որոնցից են` Գ.Սունդուկյանի «Խաթաբալա» (Խամփերի), «Էլի մեկ զոհ» (Սալոմե), Ա.Օստրովսկու «Անտառ» (Ակսյուշա), Դ.Դեմիրճյանի «Հայրենի երկիր» (Փառանձեմ), Վ.Շեքսպիրի «Համլետ» (Գերտրուդ), «Օթելլո» (Էմիլիա), Ն.Գոգոլի «Ռևիզոր» (Լեդի Միլֆորդ, Աննա Անդրեևնա), Մ.Գորկու «Եգոր Բուլչով» (Ժելեզնովա, Մելանյա), Ի.Պոպովի «Ընտանիք» (Մարիա Ալեքսանդրովնա) և այլն: 1939թ. կերտել է Ալմաստի դերը «Մեր կոլխոզի մարդիկ» ֆիլմում: 1951թ. արժանացել է Հայաստանի վաստակավոր, 1961թ.` ժողովրդական արտիստի կոչման: Մահացել է Երևանում: